Dragi moji učenici,

prije svega sve vas srdačno pozdravljam. Nadam se da ste dobro i da ste spremni za nove radne pobjede.

Moram vam reći da ste lijepo riješili jedrenjake- jako sam zadovoljna pristiglim radovima. Na žalost ima onih koji nisu napravili. Ah.. možda naprave današnji zadatak i jedrenjak odjednom!

**Vaš današnji zadatak je da se igrate!** Da, dobro ste pročitali!

**U priloženoj prezentaciji nalaze se upute**. Radi se o jednoj staroj društvenoj igri koju mogu igrati dva igrača. Vaši roditelji, djedovi i bake sigurno su igrali tu igru pa neka vam i oni malo pomognu oko pravila ove igre- ako vam neće biti jasna. Da, i to ste dobro pročitali- i vaši roditelji i djedovi i bake su se igrali! Pa kako, pitate se?! Pa onda nije bilo računala! Radili su sami igrice. Ali to ste valjda već i od njih čuli. Jel da?

Dakle, zadatak je na kartonu ili papiru nacrtati igricu. Jednostavna je. I zabavna za igru.

**Zadatak nije obavezan za napraviti** ali bi bilo lijepo da je napravite i sliku vašeg „mlina“ pošaljete meni u privatnu poruku. Možda zaradite kakav plus iz aktivnosti 😉😉.

Za slijedeći puta ostaje vam još jedan kviz za napraviti! I ova čudna nastavna godina je gotova. Zadnji sat tehničkog nećete naravno ništa dobiti za raditi. Nadam se da ćemo se vidjeti na zoom-u da vam ocjene zaključim. I da vas malo vidim. Nismo se dugo vidjeli.

U školi su vam ostale kutije za praktičan rad. Ne znam dali ćete smjeti dolaziti u školu po njih. Ako ne, kutije ću vam vratiti kada se prvi puta vidimo.

Srdačno vas sve pozdravljam,

Vaša učiteljica Kristina